Ο **Μάικλ Τζένκινς**, γεννημένος στις 6 Σεπτεμβρίου 1986, είναι Αμερικανός καλαθοσφαιριστής, ο οποίος αγωνίζεται στην θέση του σούτινγκ γκαρντ.

Καριέρα
-------

Ο Τζένκινς σπούδασε στο πανεπιστήμιο του Γουίνθροπ από το 2004 ως το 2008, παίζοντας συνολικά σε 133 αγώνες. Στις δύο τελευταίες σεζόν του αγωνίστηκε ως βασικός, σημειώνοντας 14,8 και 13,9 πόντους αντίστοιχα.

Ξεκίνησε την επαγγελματική του καριέρα στους Όλμπανι Πατρούνς για το CBA, όντας # 1 στο ντραφτ του πρωταθλήματος. Μετά από τρεις συμμετοχές αποχώρησε από την ομάδα και τον Φεβρουάριο του 2009 υπέγραψε στην Μπούντουτσνοστ, όπου κατέκτησε το νταμπλ στο Μαυροβούνιο.

Το 2009-10, φόρεσε την φανέλα των Τάιγκερς Τούμπινγκεν, κατακτώντας την δωδέκατη θέση στο πρωτάθλημα Γερμανίας, πριν συνεχίσει για δύο χρόνια στο Βέλγιο, αρχικά με την Λιέζ Μπασκέτ, μέχρι τον Ιανουάριο του 2011, και στην συνέχεια με την Όπτιμα Γκεντ για την σεζόν 2011-12.

Το καλοκαίρι του 2012, μετακόμισε στην Ιταλία και την Μπρέσια, αγωνιζόμενος στην Α2 Ιταλίας. Στις 12 Ιουλίου 2013, συνέχισε με την φανέλα της Καντού, σημειώνοντας 11,4 πόντους σε 16 παιχνίδια του Eurocup και 9,9 πόντους σε 32 παιχνίδια του ιταλικού πρωταθλήματος.

Τον Ιούλιο του 2014, συμμετείχε στο NBA Summer League με την ομάδα των Μπρούκλιν Νετς, όπου σε πέντε αγώνες σημείωσε 6,8 πόντους, 1,8 ριμπάουντ και 1,2 κλεψίματα κατά μέσο όρο. Στις 29 Σεπτεμβρίου του ίδιου έτους, υπέγραψε στους Οκλαχόμα Σίτι Θάντερ, αλλά αφέθηκε ελεύθερος 25 ημέρες αργότερα, έχοντας παίξει στους φιλικούς αγώνες της ομάδας πριν την κανονική σεζόν του ΝΒΑ. Στις αρχές Νοεμβρίου, συμφώνησε με τους Οκλαχόμα Σίτι Μπλου της NBA D-League, παίζοντας σε 14 αγώνες μέχρι τις 31 Δεκεμβρίου 2014, όταν και διέκοψε το συμβόλαιο του για να συνεχίσει στην Τουρκία.

Αφού αγωνίστηκε για το υπόλοιπο της σεζόν 2014-15 στην ομάδα της Ιστανμπούλ ΒΒ, κερδίζοντας τον διαγωνισμό τριπόντων του τουρκικού All-Star Game, το 2015-16, αγωνίστηκε και πάλι στο τουρκικό πρωτάθλημα, αυτή την φορά με την ομάδα της Τουρκ Τέλεκομ.

Στις 29 Ιουλίου 2016, υπέγραψε διετές συμβόλαιο με την ομάδα του Άρη. Με τους "κίτρινους" αγωνίστηκε στον τελικό του κυπέλλου Ελλάδας και έφθασε ως την φάση των 16 του Champions League, πριν αποδεσμευθεί στις 13 Μαρτίου του 2017.

Παραπομπές
----------

1. ↑  «DraftExpressProfile: Michael Jenkins, Stats, Comparisons, and Outlook». Αρχειοθετήθηκε από το πρωτότυπο στις 5 Σεπτεμβρίου 2015. Ανακτήθηκε στις 29 Ιουλίου 2016.
2. ↑  «Albany Patroons Select Michael Jenkins As No. 1 Pick of 2008 CBA Draft». Αρχειοθετήθηκε από το πρωτότυπο στις 7 Μαρτίου 2016. Ανακτήθηκε στις 29 Ιουλίου 2016.
3. ↑  ADRIATIC LEAGUE 12/02/2009, Buducnost signed youngster Jenkins
4. ↑  GERMANY 25/06/2009, Tigers sign Jenkins
5. ↑  «BELGIUM 22/07/2010, Belgacom Liege adds Michael Jenkins». Αρχειοθετήθηκε από το πρωτότυπο στις 15 Οκτωβρίου 2017. Ανακτήθηκε στις 29 Ιουλίου 2016.
6. ↑  BELGIUM 02/09/2011, Michael Jenkins moves to Optima Gent
7. ↑  08/09/2012, Brescia officially adds Michael Jenkins
8. ↑  SERIE A 12/07/2013, Pallacanestro Cantù signs Michael Jenkins
9. ↑  «NBA.com - NBA 2014 Summer League Player Info». Αρχειοθετήθηκε από το πρωτότυπο στις 18 Φεβρουαρίου 2015. Ανακτήθηκε στις 29 Ιουλίου 2016.
10. ↑  OKC Thunder training camp: Michael Jenkins, Richard Soloman, Lance Thomas, Talib Zanna added to roster
11. ↑  Thunder Waives Jenkins, Solomon and Zanna
12. ↑  «Oklahoma City Blue Announces Training Camp Roster». Αρχειοθετήθηκε από το πρωτότυπο στις 6 Νοεμβρίου 2014. Ανακτήθηκε στις 29 Ιουλίου 2016.
13. ↑  TURKEY 31/12/2014, Michael Jenkins signing with Istanbul BSB
14. ↑  «Former Winthrop Standout Jenkins Wins Turkish League 3-Point Contest». Αρχειοθετήθηκε από το πρωτότυπο στις 22 Δεκεμβρίου 2015. Ανακτήθηκε στις 29 Ιουλίου 2016.
15. ↑  TURKEY 04/06/2015, Turk Telekom Ankara lands Michael Jenkins and J'Covan Brown
16. ↑  GREECE 29/07/2016, Michael Jenkins signs two-year deal with Aris BC
17. ↑  «Monday, 13 March 2017 ΑΝΑΚΟΙΝΩΣΗ ΓΙΑ JENKINS». Αρχειοθετήθηκε από το πρωτότυπο στις 17 Μαρτίου 2017. Ανακτήθηκε στις 13 Μαρτίου 2017.

Πηγές
-----

* Michael Jenkins Basketball Player Profile
* Michael Jenkins Europe Stats | Basketball-Reference.com
* Michael Jenkins Stats, Bio - ESPN - ESPN.com